Diari Oficial de la Generalitat Valenciana


Sumari del DOGV 9041, del 15-03-2021 (2021/2662)

RESOLUCIÓ de 10 de març de 2021, de la directora general de Recursos Humans, per la qual es convoca concurs per a la provisió del lloc de direcció de servei facultativa d'Anestesiologia i Reanimació (plaça 32696) a l'Hospital de la Marina Baixa, de la Vila Joiosa, dependent de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2662


Data del document
:   10-03-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 10 de març de 2021, de la directora general de Recursos Humans, per la qual es convoca concurs per a la provisió del lloc de direcció de servei facultativa d'Anestesiologia i Reanimació (plaça 32024) a l'Hospital de la Marina Baixa, de la Vila Joiosa, dependent de la Conselleria de Sanitat Universal i Salut Pública. [2021/2662]  
Atesa la necessitat de cobrir reglamentàriament el lloc de direcció de servei facultativa d'Anestesiologia i Reanimació (plaça 32675) a l'Hospital de la Marina Baixa de la Vila Joiosa dependent de la Conselleria de Sanitat Universal i Salut Pública, de conformitat amb el que estableix el capítol II del títol III del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del sistema valencià de salut.  
Fent ús de la competència atribuïda per l'article 17 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Convocar un concurs per a la provisió de la plaça 32647, Direcció de Servei Facultativa d'Anestesiologia i Reanimació a l'Hospital de la Marina Baixa de la Vila Joiosa, d'acord amb les bases següents:  
  
Bases de la convocatòria  
  
1. Característiques generals  
1.1. El règim jurídic de la plaça objecte de la convocatòria és l'establit en l'Estatut marc del personal estatutari dels serveis de salut, aprovat per la Llei 55/2003, de 16 de desembre.  
El règim de dedicació del personal facultatiu que resulte adjudicatari de la plaça és el de dedicació exclusiva. Qui l'ocupe ha de compaginar l'activitat assistencial amb les funcions pròpies del lloc, en virtut de les necessitats del centre, segons el que preveuen l'article 48 i la disposició transitòria primera del Decret 192/2017, d'1 de desembre, del Consell.  
1.2. La plaça convocada resta vinculada orgànicament a l'hospital respectiu i funcionalment al departament al qual està adscrit l'hospital.  
  
1.3. De conformitat amb el que estableix l'article 52 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del sistema valencià de salut, el personal adjudicatari conservarà la reserva de la seua plaça bàsica d'origen, si radica en institucions sanitàries del Servei Valencià de Salut  
Qui haja obtingut plaça de direcció de servei o de secció no tindrà cap mena de reserva sobre aquesta, quan passe a una altra situació diferent de la d'actiu o assimilada a aquesta, o passe a exercir qualsevol altra plaça, tant de manera provisional com definitiva. La persona adjudicatària obtindrà un nomenament que està subjecte a avaluacions quadriennals a l'efecte de la continuïtat d'aquesta persona a la plaça.  
1.4. El procés de selecció està basat en la valoració del currículum dels aspirants i en un projecte tècnic relacionat amb la gestió de la unitat assistencial.  
  
2. Requisits dels aspirants  
2.1. La provisió de les places de direcció de servei i de secció de personal facultatiu es realitzarà mitjançant concurs de mèrits, en el qual poden participar els facultatius i facultatives amb nomenament com a personal estatutari fix que tinguen plaça en la categoria i, si escau, especialitat a la qual es concurse en les institucions sanitàries públiques del Sistema Nacional de Salut, així com el personal funcionari de carrera o el personal laboral fix seleccionat en processos selectius de les administracions públiques, que presten serveis en centres sanitaris de titularitat pública.  
2.2. Requisits exigits  
a) Tindre la nacionalitat espanyola o d'algun dels estats membres de la Unió Europea o reunir algun dels requisits establits en l'article 57 del text refós de la Llei de l'estatut bàsic de l'empleat públic, referit a l'accés a l'ocupació pública de nacionals d'altres estats.  
  
b) Tindre la titulació corresponent.  
Trobar-se en possessió del títol de llicenciat o grau en Medicina i tindre el corresponent títol de metge especialista, expedit, homologat i convalidat pel Ministeri d'Educació, i acreditar almenys el grau II de carrera professional en la categoria i, si escau, especialitat.  
  
c) Tindre la capacitat funcional necessària per a l'acompliment de les funcions que es deriven del corresponent nomenament.  
d) No haver sigut separat del servei, mitjançant expedient disciplinari, en qualsevol servei de salut o administració pública en els sis anys anteriors a la convocatòria ni trobar-se inhabilitat amb caràcter ferm per a l'exercici de funcions públiques ni, si escau, per a la professió corresponent.  
e) No excedir de l'edat de jubilació.  
f) En el cas dels nacionals d'altres estats esmentats en el paràgraf a), no trobar-se inhabilitat, per sanció o pena, per a l'exercici professional o per a l'accés a funcions o serveis públics en un estat membre, ni haver sigut separat, per sanció disciplinària, d'alguna de les seues administracions o serveis públics en els sis anys anteriors a la convocatòria.  
  
2.3. Acreditació de requisits  
Els requisits s'han de complir l'últim dia de termini legal de presentació de sol·licituds, i mantindre's fins a la presa de possessió.   
  
3. Sol·licituds  
3.1. Les persones que desitgen participar han d'emplenar la sol·licitud d'admissió al concurs de places vacants de cap de servei i secció assistencial d'acord amb el model que figura a través de l'enllaç següent:  
http://www.gva.es/downloads/publicados/in/19134\_bi.pdf  
Posteriorment i una vegada emplenada aquesta sol·licitud, s'ha de presentar en alguna de les unitats de registre de les direccions territorials de la Conselleria de Sanitat Universal i Salut Pública a Alacant (c. Girona, núm. 26); Castelló de la Plana (pl. Hort dels Corders, núm. 12) i València (Gran Via Ferran el Catòlic, núm. 74) i Gerència de Departament de Salut d'Alcoi (pl. Espanya, núm. 2); o mitjançant qualsevol de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques i D. D. única, fent constar de manera expressa i concreta la plaça a la qual es desitja optar.  
3.2. Les sol·licituds s'han de presentar en el termini d'un mes, comptador des que es publique la convocatòria en el Diari Oficial de la Generalitat Valenciana.  
3.3. La consignació de dades falses en la instància o en la documentació registrada pels aspirants suposarà la pèrdua de plaça, a més de les mesures legals que hi corresponga aplicar.  
3.4. El domicili o correu electrònic que figure en les instàncies es considerarà vàlid a l'efecte de notificació en relació amb tots els tràmits relacionats amb aquesta convocatòria i són responsabilitat exclusiva del concursant els errors en la consignació d'aquests i la comunicació a la Conselleria de Sanitat Universal i Salut Pública de qualsevol canvi de domicili.  
  
4. Documents que cal aportar juntament amb la sol·licitud d'admissió  
Juntament amb la sol·licitud d'admissió, els concursants han d'aportar els documents següents en format digital: CD, llapis USB o llapis conductor de memòria, que s'ha d'introduir en un sobre blanc engrapat a la instància, tancat i amb la indicació del nom i cognoms i la referència del concurs i plaça a què opta:  
a) Fotocòpia compulsada del document nacional d'identitat.  
b) Fotocòpia compulsada del títol de l'especialitat.  
c) Currículum professional, on consten els mèrits valorables, de conformitat amb el barem establit en l'annex I de la convocatòria, i la documentació acreditativa d'aquests.  
En relació amb els treballs i publicacions científiques, es pot aportar la ressenya de la publicació o el certificat acreditatiu del centre o institució organitzadora, si es tracta d'aportacions a reunions científiques que no s'hagen publicat.  
La comissió de valoració pot requerir les persones interessades per a aportar el document original o fotocòpia compulsada o qualsevol mena d'aclariment que, sobre la documentació presentada, plantejaren, i aquestes persones estan obligades a facilitar-los-la.  
Si el requeriment no és atés, no es valorarà el mèrit corresponent.  
Pel que fa als mèrits al·legats, es valoraran els realitzats referits al dia de la publicació d'aquesta resolució en el Diari Oficial de la Generalitat Valenciana.  
d) Projecte tècnic relacionat amb la gestió de la unitat assistencial a la qual opta.  
  
5. Admissió de sol·licituds  
Una vegada finalitzat el termini de presentació d'instàncies, la Direcció General de Recursos Humans publicarà en la pàgina web de la Conselleria de Sanitat Universal i Salut Pública la llista provisional de concursants admesos i exclosos, amb expressió, en l'últim cas, de les causes d'exclusió.  
Els concursants exclosos disposen d'un termini de 10 dies hàbils, comptadors des de l'endemà que es publique la resolució, a fi d'esmenar els defectes observats.   
Les reclamacions s'acceptaran o es rebutjaran en la resolució que aprove la llista definitiva, que es publicarà d'idèntica forma que la provisional.  
Contra la resolució que aprove la llista definitiva es poden interposar els recursos que s'especifiquen en la base novena d'aquesta convocatòria.  
  
6. Comissió de valoració  
La comissió de valoració l'ha de nomenar l'òrgan competent en matèria de personal, d'acord amb el que estableix l'article 7 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut.  
  
La relació nominal dels seus membres s'ha de publicar en la pàgina web de la Conselleria de Sanitat Universal i Salut Pública.  
A l'efecte de comunicacions i altres incidències, la comissió de valoració té la seu als serveis centrals de la Conselleria de Sanitat Universal i Salut Pública, carrer de Misser Mascó, número 31, 46877 València.   
  
7. Procediment  
7.1. El procediment consta de la valoració del currículum i de l'exposició pública davant la comissió de valoració del projecte tècnic presentat, de conformitat amb el barem de mèrits especificat en la convocatòria. La puntuació màxima serà de 100 punts. El currículum es pot valorar fins a 50 punts, el projecte tècnic fins a uns altres 50 punts.  
En qualsevol cas, la comissió de valoració ha d'establir els criteris per a la valoració del projecte tècnic amb anterioritat a l'exposició pública d'aquest, sent-ne la puntuació atorgada adequadament motivada.  
7.2. La puntuació final de les persones participants, especificant-ne l'aconseguida en cadascun dels apartats del barem així com l'atorgada per cadascun dels membres de la comissió de valoració, s'ha d'exposar en la pàgina web de la conselleria.  
7.3. Una vegada concloses les actuacions, la comissió de valoració ha d'elevar la corresponent proposta de nomenament a l'òrgan competent en matèria de personal. La comissió de valoració pot declarar deserta la plaça si considera que cap dels concursants ha aconseguit la puntuació mínima assenyalada en la convocatòria.  
7.4. El resultat final de la convocatòria s'ha de publicar en el Diari Oficial de la Generalitat Valenciana, i també en la pàgina web de la Conselleria de Sanitat Universal i Salut Pública.  
En cas que en un facultatiu seleccionat no concórreguen els requisits exigits en la convocatòria, l'òrgan competent ha de dictar una resolució motivada que declare la pèrdua dels drets de la plaça de què es tracte.   
  
  
  
8. Presa de possessió i dret de reserva de plaça  
8.1. El termini per a la presa de possessió de la plaça és d'un mes, comptador des de l'endemà que es publique el nomenament en el Diari Oficial de la Generalitat Valenciana.  
8.2. El personal adjudicatari conservarà la reserva de la plaça bàsica d'origen, si radica en institucions sanitàries del Sistema Valencià de Salut.  
Qui haja obtingut plaça de direcció de servei o secció no tindrà cap mena de reserva sobre aquesta quan passe a una altra situació administrativa diferent de la d'actiu o passe a exercir qualsevol altra plaça, tant de manera provisional com definitiva. En aquests casos, quan corresponga reserva de plaça s'ha de mantindre sobre la bàsica d'origen.  
9. Aquesta convocatòria, les seues bases i tots els actes administratius que es dicten en l'execució d'aquesta els poden impugnar les persones interessades mitjançant la interposició del recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà que es publique, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i, potestativament, un recurs de reposició davant aquesta direcció general, en el termini d'un mes des de l'endemà que es notifique, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Contra les resolucions dictades per la comissió de valoració que ha de jutjar el concurs esmentat, s'hi pot interposar un recurs d'alçada davant aquesta Direcció General de Recursos Humans, en el termini d'un mes des de l'endemà que es notifique, de conformitat amb els articles 121 i 122 de la Llei 39/2015 a què es fa referència.  
Tot això, sense perjudici que s'utilitze qualsevol altra via que, segons dret, més hi convinga.  
  
València, 10 de març de 2021.- La directora general de Recursos Humans: Carmen López Delgado.  
  
  
  
ANNEX I  
Barem de mèrits  
  
FORMACIÓ ACADÈMICA  
La puntuació màxima per a l'apartat de formació acadèmica és d'1,5 punts.  
1. Per cada matrícula d'honor o excel·lent durant els estudis de llicenciatura: 0,05 punts.  
Per cada notable: 0,025 punts.  
No s'han de valorar les assignatures de Religió, idiomes, Ètica, Formació Política i Educació Física.  
(Puntuació màxima: 0,8 punts).  
2. Grau de doctor: 0,6 punts.  
Grau de doctor cum laude: 0,7 punts.  
  
FORMACIÓ ESPECIALITZADA  
La puntuació màxima per l'apartat de formació especialitzada és de 4,5 punts.  
3.a) Titulats superiors que hagen complit el període complet de formació com a resident en l'especialitat de què es tracta (certificat MIR): 3 punts.  
b) Haver superat la convocatòria nacional per a optar a places MIR i no haver completat el programa. Per cada any complet en l'especialitat de què es tracta: 0,6 punts.  
c) Titulats superiors que hagen complit el període complet de formació com a residents en un centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts.  
  
d) Per formació com a especialista en centres acreditats per a la docència, en l'especialitat de què es tracta, per un mínim de dos anys: 1,5 punts.  
(Els apartats a, b, c i d són excloents entre si.)  
4. Per assistència a cursos superiors, diplomes o màsters impartits per centres universitaris, serveis de salut o conselleries de salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut així com les escoles de salut pública adscrites a qualsevol dels organismes esmentats; cursos de formació contínua i continuada així com els cursos impartits per centres acreditats per a la docència i que compten amb el reconeixement de l'organisme competent en matèria d'educació o sanitat de la corresponent administració pública, es valoren de la manera següent:  
  
- Per assistència a cursos d'una durada entre 40 hores i 100 hores lectives. Per cada curs: 0,05 punts.  
Puntuació màxima: 0,30.  
- Per assistència a cursos o diplomes de més de 100 hores lectives. Per cada curs: 0,10 punts.  
Puntuació màxima: 0,50.  
- Per assistència a màster. Per cada màster: 0,20 punts.  
Puntuació màxima: 1 punt.  
Tot això ha d'estar relacionat amb les funcions que corresponen a la plaça convocada.  
  
EXPERIÈNCIA PROFESSIONAL  
La puntuació global en l'apartat d'experiència professional no pot d'excedir de 6,75 punts.  
5. Per cada mes de serveis prestats en propietat en l'especialitat de què es tracta en serveis jerarquitzats d'institucions sanitàries de la Seguretat Social o en institucions amb programa acreditat per a la docència per la comissió nacional de què es tracta, o en institucions sanitàries de país estranger realitzades en virtut de conveni o acords d'assistència sanitària amb aquest país l'acompliment del qual haja sigut expressament autoritzat al facultatiu en qüestió pel Ministeri de Sanitat i Consum: 0,05 punts.  
6. Per cada mes de serveis prestats en propietat en serveis no jerarquitzats de la Seguretat Social en l'especialitat de què es tracta: 0,05 punts.  
7. Per cada mes de serveis prestats com a interí, contractat o eventual en els serveis jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
8. Per cada mes de serveis prestats com a interí, contractat o eventual en els serveis no jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
(La suma dels apartats 5, 6, 7 i 8 no pot excedir de 5 punts.)  
9. Per serveis prestats en llocs de caràcter directiu en centres sanitaris públics, així com per serveis prestats al Ministeri de Sanitat i Consum, Conselleria de Sanitat, INSALUD, conselleries de salut i serveis de salut de les comunitats autònomes, exercint llocs com a alt càrrec o de lliure designació; llocs inclosos en les relacions de llocs de treball o plantilles d'aquests organismes, així com llocs dependents d'aquests organismes amb funcions d'inspecció de serveis sanitaris.  
  
Per cada mes: 0,05 punts.  
10. Per cada període de quatre anys de serveis prestats en propietat o amb nomenament provisional en serveis jerarquitzats dependents de l'Administració pública o en institucions del Sistema Nacional de Salut en l'especialitat de què es tracta:  
a) Com a cap de secció: 0,6 punts.  
b) Com a cap de servei: 1 punt.  
La suma dels apartats 9 i 10 no pot excedir de 3 punts.  
  
ALTRES ACTIVITATS  
La suma dels apartats 11 i 12 no pot excedir d'1,5 punts.  
11. Professor associat en Ciències de Salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,10 punts.  
  
Professor titular en Ciències de Salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,125 punts.  
Catedràtic en Ciències de Salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,150 punts.  
12. Per treballs científics i d'investigació publicats en llibres o revistes de prestigi reconegut en l'àmbit sanitari de la respectiva especialitat a la qual es concursa, valorats pel tribunal, fins a un màxim d'1 punt.  
  
13. Coneixements de valencià, fins a un màxim de 0,75 punts, segons l'escala següent:  
- A1: 0,10 punts.  
- A2: 0,30 punts.  
- B1: 0,40 punts.  
- B2: 0,50 punts.  
- C1: 0,60 punts.  
- C2: 0,75 punts.